Δεν υπάρχει ένα ιδανικό ένθεμα για όλους τους ασθενείς. Οι κύριες διαφορές μεταξύ τους έγκεινται στο σχήμα, την υφή, τη σύσταση της γέλης σιλικόνης και το προφίλ προβολής τους. Τα ενθέματα σιλικόνης διατίθενται σε σχήμα στρογγυλό ή σε σχήμα δακρύου (ανατομικά ενθέματα). Επίσης, τα ενθέματα σιλικόνης διατίθενται σε τρία διαφορετικά προφίλ προβολής: σε χαμηλό, μεσαίο και υψηλό. Όσο υψηλότερη είναι η προβολή του ενθέματος τόσο μεγαλύτερη προβολή αποκτά ο μαστός κοιτώντας τον από το προφίλ. Κατά την επίσκεψή σας στην κλινική μας θα δοκιμάσετε και θα δείτε από κοντά όλο το φάσμα των ενθεμάτων, ώστε μετά από λεπτομερή συζήτηση να καταλήξετε από κοινού με τους ιατρούς στο ιδανικό ένθεμα βάσει του σωματότυπού σας.